2012 թվականի նոյեմբերից Հայաստանի ՓՄՁ ԶԱԿ-ը նախաձեռնել է «Աջակցություն սիրիահայերին» ծրագիրը, որի շրջանակում պարբերաբար կազմակերպվում են դասընթացներ սեփական գործ հիմնել ցանկացող սիրիահայերի համար` Հայաստանում ձեռնարկատիրական գործունեության ծավալման առանձնահատկությունների, գործող հարկային, մաքսային օրենսդրութունների և այլ ուղղություններով, B2B հանդիպումներ Հայաստանի տարբեր ոլորտներում գործող գործարարների հետ, տեղեկատվական բնույթի հանդիպումներ արտադրություններում, ազատ տնտեսական գոտիներում և այլուր՝ ելնելով մասնակիցների ցանկություններից, տեղեկատվության և խորհրդատվության տրամադրում Հայաստանում ձեռնարկատիրական գործունեություն իրականացնելիս առաջացող խնդիրների վերաբերյալ։